ב \_\_\_\_\_ בשבת, \_\_\_\_\_ ימים לחודש \_\_\_\_\_ בשנת \_\_\_\_\_ לבריאת עולם, ובמקביל ל \_\_\_\_\_ ימים לחודש \_\_\_\_\_ בשנת \_\_\_\_\_, למנין שאנו מונים כאן, ב \_\_\_\_\_, בנות הזוג האהובות \_\_\_\_\_, בת \_\_\_\_\_, ו \_\_\_\_\_, בת \_\_\_\_\_, בנוכחות בני משפחה וחברים, נכנסות בברית הדדית זו כשותפות שוות וכבנות זוג אוהבות ותומכות לחיים.

טבעות אלו מסמלות את מחויבותנו זו לזו כנשים נשואות ואוהבות כדין, בפני אלוהים ובפני העדים שעמנו כאן. לבבותינו ונשמותינו התמזגו יחד ויצרו קשר מיוחד במינו של חברות, חסד, וטוב לב. בצאתנו למסע החיים ביחד, אנו מבטיחות לנצור, לכבד, לאהוב, לעודד ולהזין זו את זו, ולעורר האחת בשנייה השראה של כבוד ויושרה. באמצעות טקס זה אנו מאשרות את כוונתנו לספק זו לזו את ההגנות והזכויות של כל זוגות האוהבים באשר הם. מי ייתן וחיינו יהיו שזורים יחד לעד ונהיה כאחת ברכות ובמסירות. זו מבעד לעיני זו, נראה את העולם באור חדש: מי ייתן ונהיה טובות יותר ביחד.

בחולקנו את חוויות היומיום, אנו מבטיחות לחתור לקיומה של אינטימיות אשר תאפשר לנו לבטא את מחשבותינו ורגשותינו הכמוסים ביותר; להיות חברות באורח קבע ובנות זוג נאמנות מיום זה ואילך; להיות רגישות בכל עת האחת לצרכי השנייה; לחגוג את רגעי השמחה בחיינו בחן, ולהתגבר על רגעי הקושי בחוסן, בגמישות, ובהומור; להזין זו את זו רגשית, רוחנית, ואינטלקטואלית, ולהיות תמיד מודעות למעלות ולחוזקות הקיימות בשתינו, אשר הופכות אותנו לכל כך מתאימות האחת לשנייה; לקיים זו את זו, הן חומרית והן רגשית; לתמוך זו בזו בחולי ובבריאות; ולחבוק זו את דמותה של זו בלבבותינו כשם שאנו חובקות זו את זו בזרועותינו.

כמו כן, אנו מבטיחות להקים בית - עם ילדינו, והיה ונתברך בהם - שבו כולם רצויים, המחוייב ליצירת חברה המקבלת את כל חבריה; סביבה אוהבת המוקדשת לשלום, לתקווה, ולכבוד לכל בני האדם; בית המלא בצחוק ובמנגינה, באהבה ובלמידה, בטוב לב ובנדיבות, בנחמה ובחמלה, ביצירתיות ובדימיון. כאשר נזדקן ביחד ואהבתנו תבשיל ותתפתח, אנו מבטיחות לשמר את האינטימיות הקיימת בינינו ואת התשוקה שאנו חשות האחת כלפי השנייה היום, ולהוקיר זו את זו לאורך כל חיינו.

באושר נכנסות אנו למחויבות זו ומקבלות על עצמנו בחגיגיות את חובותיה. והכל שריר וקיים.

עד:

עד:

עד:

עד:

הרב:

הכלה:

הכלה: